google/wiki40b huggingface dataset:
Jesper Livang Simonsen

Oppvekst og tidlig karriere

Simonsen er oppvokst på Tjøme i kommunen Færder i Vestfold. Han var fra en ung alder et talent i håndball og fullførte sin videregåendeutdanning ved Sandefjord videregående skole med studiespesialisering innen toppidrett. I 2009 vant Simonsen Norgesmesterskapet for juniorer i håndball for Runar IL .

Nøtterøy håndball

I 2008 signerte Simonsen for Nøtterøy Håndball og rykket opp til Eliteserien i 2011 . Simonsen spilte i Eliterserien i 6 måneder før han ga seg på toppnivå grunnet skader.

OSI Håndball

I 2015 signerte Simonsen for OSI Håndball. I 2018 rykket OSI Håndball opp til 1. Divisjon håndball for menn. Simonsen står oppført med 145 skåringer for klubben.

Andre meritter

Simonsen er også en habil golfspiller og står med klubbrekord på Tjøme golfklubb for den lengste driven i klubbens historie. Han har også vunnet klubbmesterskapet i 2018
Apache Software Foundation

Apache Software Foundation (ASF) er en ideell organisasjon grunnlagt i 1999, som støtter en rekke prosjekter basert på åpen kildekode. Av disse er Apache HTTP Server og Apache OpenOffice mest kjent, men innen Java-miljøet har også prosjekter som Ant, Struts, Solr og Tomcat oppnådd meget stor popularitet.

Apache lisensen

Felles for alle prosjektene i Apache er at de benytter Apache-lisensen, en fri programvarelisens som legger veldig få begrensninger på bruk annet enn å distribuere en kopi av lisensen og respektere varemerker.
Feng (Xuzhou)

Feng (kinesisk: 丰县; pinyin: Fēng Xiàn) er et fylke i provinsen Jiangsu i Folkerepublikken Kina. Det er del av byprefekturet Xuzhou.
Befolkningen var på 1 060 425 innbyggere i 1999.
Cupriscobina

Utbredelse

Arten er utbredt i Afrika.
Tullkattesnutene

Tullkattesnutene er en norsk duo fra Trondheim som spiller musikk for barn. Duoen ble startet i 2007 og består av Kirsti Huke og Siri Gjære som tidligere har spilt sammen i band som Moving Oos og Trondheim Voices. De ga ut albumet Vi vil ut på byen på Øra Fonogram 25. mai 2013 og vant for den Spellemannprisen 2013 i klassen barneplate.
Solstjerner

Solstjerner (Solasteridae) er en familie sjøstjerner. De lever av andre sjøstjerner, kråkeboller og muslinger.
Rød solstjerne som lever på atlanterhavs- og stillehavskysten kan bli 25–35 centimeter i diameter og har vanligvis fra åtte til fjorten armer. Fargen varierer, men er vanligvis fra rosarødaktig til purpurrødaktig med lysere og mørkere bånd.
Roquebrune-sur-Argens

Historie

Historien til den eldste delen av Roquebrune Sur Argens går tilbake til ca 983. Men man har funnet tegn på mennesker, såkalte "homo Bouverian", fra pre-historien i grotter nær La Bouverie.
Lookout! Records

Loockout! Records er et uavhengig plateselskap fra Berkeley, California som primært produserer musikk i genren punkrock.

Historie

Plateselskapet ble grunnlagt av Larry Livermore og David Hayes i 1987. Senere, i 1989, forlot David Hayes selskapet for å starte sitt eget. Lookout opplevde stor suksess da de oppdaget Green Day (da under navnet Sweet Children) og skrev kontrakt med bandet i 1988. I tillegg oppdaget de Operation Ivy på samme tid. Begge bandene, og spesielt Green Day slo etterhvert gjennom nasjonalt, og skrev under for kommersielle plateselskap. Dette førte til store inntekter da Lookout! kunne fortsette å produsere utgivelsene bandene hadde gjort for dem. Lookout fikk senere også suksess med Rancid og The Donnas.
I 1997 solgte Larry Livermore sin aksjeandel i selskapet til sin trofaste medarbeider Chris Appelgren. Appelgren har i senere tid blitt beskyldt for dårlige lederegenskaper og dårlig økonomisk kontroll. Både ansatte og artister har klaget over å ikke få utbetalt penger til avtalt tid. I tillegg har plateselskapet fått rykte på seg for å prøve å opptre som et kommersielt plateselskap med tilsvarende budsjett til tross for at selskapet er et uavhengig plateselskap med tilsvarende budsjett. Det er også stilt spørsmål med hvordan alle millionene de har tjent på Green Days suksess kunne ha blitt sløst bort.
I 2005 valgte Green Day å fjerne sin katalog hos Lookout! Records, over ti år etter at de forlot selskapet. Mange stilte seg kritisk til om Lookout ville overleve etter dette da deres største inntekskilde forsvant.
Anuyoga

Anuyoga (sanskrit; devanagari: अनुयोग; tibetansk: རྗེས་སུ་རྣལ་འབྱོར་གྱི་ཐེག་པ་, THL: je su naljor, wylie: rjes su rnal 'byor) eller «den etterfølgende yoga», er et begrep som benyttes av skolen nyingma i tibetansk buddhisme. Anuyoga er den andre seksjonen av de tre indre tantraer, som består av mahāyoga, anuyoga og atiyoga. Dette er i henhold til den nifoldige inndelingen av buddhismens praksis som brukes av nyingma. Anuyoga fokuserer på «fullførelsens fase» (dzogrim) i vajrayāna, hvor visualiseringen av guddommer skjer momentant i stedet for gjennom den gradvise prosessen i mahāyoga. Fokuset ligger på det rene land og på den subtile kroppen, med dens chakraer, dens bindu, dens system av nāḍīer og dens prana (livskraft).
Anuyoga representerer både en samling tantriske skrifter i tekstsamlingen Nyingma Gyübum, såvel som en spesifikk vekt på synspunkter og praksis. De tantriske skriftene består av fire rotsutraer, seks tantraer om å klarkjøre de seks grenser, 12 sjeldne tantraer og 70 litterære tekster.
Utløper

Utløper eller stolon er en horisontal, krypede stengel hos planter. Den ligger på eller rett under jordoverflata og er leddelt med en adventivknopp i hver leddknute. Røtter og andre plantedeler vokser ut fra knoppen og danner en ny plante. Utløpere er en effektiv metode for vegetativ formering. Kjente planter med utløpere er gåsemure og jordbær. Velkjente stueplanter som grønnrenner, ynglesildre og marmorlanterne har utløpere med små planter som henger ned fra potta. En jordstengel skiller seg fra en utløper ved å være underjordisk og ligne på ei rot.
Barnebok.no

Barnebok.no var et norsk nettsted for barn og voksne med faglig kvalifiserte omtaler og anmeldelser av barnebøker. Barnebok.no ble lansert sist i 2001 og varte til ca. 2009. Redaksjonssjef var barnebokforskeren og høyskolelektoren Agnes-Margrethe Bjorvand. Andre aktive var Anne Løvland og Aasta Marie Bjorvand Bjørkøy. Sammen med Høgskolen i Agder, Kristiansand folkebibliotek og Pedagogisk senter, var Barnebok.no en del av det sterke, barnelitterære fagmiljøet i Kristiansand.
I 2005 mottok Barnebok.no Askeladdprisen fra IBBY Norge for arbeidet «med å øke kunnskap og forståelse for den gode barnelitteraturen».
Agoristenidae

Utseende

Små til middelsstore (kroppslengde 2-5 millimeter) vevkjerringer. På farge er de gule til mørkbrune, noen med gule striper eller hvite eller grønne flekker.

Utbredelse

Underfamilien Agoristeninae finnes bare på De store Antiller, mens underfamiliene Zamorinae og Leiosteninae er utbredt i det nordlige Sør-Amerika.
Ås-NMBU Orientering

Stiftelse og navneendringer

Klubben ble stiftet 1. februar 2000 stiftet under navnet Ås-NLH orientering. NLH er Norges Landbrukshøyskole som vår forløperen til NMBU. Klubben ble opprettet som en samarbeidsklubb mellom orienteringsgruppene i Ås IL og NMBUI. Bakgrunnen for samarbeidet var et ønske om å samle orienteringsløperne i Ås og ved NMBU (den gang NLH) for å kunne gi et bedre sportslig tilbud og styrke det sosiale miljøet. 7. februar 2006 endret klubben navn til Ås-UMB orientering og fra og med 13. februar 2014 har navnet vært Ås-NMBU Orientering.  Ås-NMBU orientering er en konkurranseklubb. Andre aktiviteter som rekrutteringsarbeid, arrangementer og kartproduksjon er fortsatt moderlagene Ås IL og NMBUI sine oppgaver. Klubbene samarbeider likevel rundt arrangementer.

Bakgrunn

Ås IL hadde i en årrekke markert seg sterkt på herresiden i norsk orientering med Håvard Tveite som forgrunnsfigur. For mange herreløperne var derfor Ås IL vært et naturlig valg når man begynte på NLH for å studere. For dameløpere var derimot NLHI (nå NMBUI) et mer naturlig valg. Det at det har vært en slik deling av o-miljøet i Ås har imidlertid gitt noen negative konsekvenser. Det gjorde det mer krevende å få til et godt sosialt orienteringsmiljø blant studentene. Det har flere ganger vært diskutert å slå sammen klubbene Ås IL og Ås-NMBU Orientering ettersom Ås er et lite sted i forhold til at det er hjemsted for to orienteringsklubber. En ren sammenslåing har imidlertid vist seg vanskelig ettersom både Ås IL og NLHI/NMBUI ønsker orientering som en undergruppe. Også økonomiske årsaker og eierrettigheter til kart har vært viktige argumenter imot.
Sportslig har de siste årene Håvard Lucasen markert seg som den ledende eliteløperen i Ås-NMBU orientering, med blant annet flere medaljer i Natt-NM, NM Ultralang og NM langdistanse. Internasjonalt har han representert Norge i nordisk mesterskap på Bornholm i 2007 og i flere verdenscupløp. Orienteringsløperne i Ås-NMBU Orientering har også vært sentrale brikker i Ås ILs elitelag, som har hevdet seg høyt oppe i friidrettens Holmenkollstafett i flere år.
Hongta

Hongta (kinesisk: 红塔区; pinyin: Hóngtǎ Qū) er et bydistrikt i byprefekturet Yuxi i den kinesiske provinsen Yunnan. Det har et areal på 1 004 km² og teller 400 000 innbyggere (2004).
Hongta er administrasjonssete for byprefekturet Yuxi.

Sigaretter

Det populære kinesiske sigarettmerket Hongtashan produseres i Hongta.
Polyoza

Utseende

En middelsstor, avlang, brun trebukk. Fasettøynene er store men ikke utstående, kjevene ikke påfallende forstørret. Hannen har kraftig kamformede antenner som er litt lengre enn kroppen. Pronotum er bredere enn langt med rundede sider og to butte pigger på sidekanten. Dekkvingene er lange og parallellsidige med rettvinklede "skuldre".

Utbredelse

Arten er utbredt i Argentina, Paraguay, Uruguay og det sørlige Brasil.
Tyronne Ebuehi

Landslaget

Han ble tatt ut i Nigerias tropp til VM i fotball 2018 i Russland.
Bushidos Force

Handling

I ly av mørket blir alle vaktene i professor Hamiltons hus uskadeliggjort av en sortkledd ninja. Han tar seg inn på professorens kontor og stjeler en mappe merket med «top secret». Mappen inneholder oppskriften til et hypnose-serum som kan brukes til å kontrollere menneskesinnet. Et farlig våpen og en trussel for verdensfreden om det faller i gale hender. 
Et gammelt orientalsk ordspråk sier at bare en ninja kan drepe en ninja. Så to menn, Reynolds og Marvin får i oppdrag å finne ninjamesteren Kenzo. De lykkes i å få tak i ham, men Marvin blir drept idet han forsøker å nærme seg Kenzo med våpen. Kenzo tar oppdraget og utsettes derifra for flere mordforsøk, men takler det bra takket være sine ninja-kunnskaper. Unge kvinner som kidnappes og brukes i forsøkene setter Kenzo på sporet av de som har formelen. Etter et nytt drapsforsøk klarer han å presse navnet Henry Miller ut av sin overfallsmann før han dør. 
Sporet av Miller fører ham til en øde øy. En terror-øy der det blir gjort grusomme forsøk med levende mennesker. Kenzo starter en nådeløs kamp for å skaffe tilbake formelen og stoppe galskapen. Til slutt står han ansikt til ansikt med ninjaen som stjal formelen.

Om filmen

Bushidos Force er en av en rekke ninja-filmer som ble produsert i Asia på 1980-tallet. Den fikk forholdsvis liten oppmerksomhet i vesten og ble dårlig mottatt av filmkritikerne. 
Filmen ble ikke satt opp opp norske kinoer, men ble utgitt på video av Novio i 1984.
Vannpolo under Asialekene 1978

Vannpolo under Asialekene 1978. Vannpolo var en av flere sporter under de åttende Asialekene som ble arrangert i Bangkok i Thailand mellom 9. og 20. desember 1978. Det var åttende gangen vannpolo for menn var med i lekene. Sju lag deltok, det ble spilt en enkeltserie der alle lagene møttes en gang. Kina vant turneringen, de vant alle sine seks kamper.
Lasse Nilsen

Tidlige år

Nilsen spilte for SpK Høken i sine første år som fotballspiller, før han gikk til Andenes IL. Nilsen spilte aldersbestemt fotball for Tromsø IL, før han ble tatt opp i A-stallen.

Tromsø IL

Nilsen undertegnet kontrakt med Tromsø IL 3. april 2014. Kontrakten løper ut 2016. Nilsen spilte første A-lagskamp for Tromsø IL i 2014. Nilsen fikk sin debut i Europaligaen 3. juli 2014, da Tromsø IL slo estiske Santos Tartu 7-0.

Tromsdalen (lån)

7. mars 2017 ble han lånt ut til Tromsdalen fra 8. mars til 21. juli.  Han returnerte til TIL sommeren 2017.

Landslagsspill

Nilsen har to U-18-lagskamper for Norge.
Fylkesvei 3950

Fylkesvei 3950 går mellom Augland og Eidså i Songdalen kommune. Veien er 4,8 km lang.
Frem til 2019 hadde veien betegnelsen Fylkesvei 108.
Semanopterus angustus

Utseende

En middelsstor (ca. 15 millimeter), blankt brun hornbille. Hodet hos hannen har en spiss knøl midt i pannen. Pronotum er hvelvet, svært blankt og har en dyp lengdefure foran og bak, avbrutt i midten. Dekkvingene er mer eller mindre rødbrune og har markerte punktrader, med en innsenkning på sidene bak "skuldrene". Beina er kraftige, leggene på mellom- og bakbeina med tverrkjøler som har kammer av korte, kraftige børster.

Utbredelse

Slekten er utbredt i Australia.
Helvetesdebatten

«Helvetesdebatten» eller «helvetesstriden» var en debatt og kirkelig strid om kristendommens helveteslære som ble ført i aviser og annen offentlighet i Norge fra 1953 og framover. Debatten oppstod etter at Ole Kristian Hallesby holdt en preken i et indremisjonsmøte i "Storsalen" i Oslo søndag 25. januar dette året. Hallesby var professor i teologi ved Menighetsfakultetet og predikant i Det norske lutherske Indremisjonsselskap,
I talen, som ble overført direkte i NRKs radiosending, stilte Hallesby spørsmålet om «hvordan kan du som er uomvendt, hvordan kan du legge deg rolig til å sove om kvelden, du som ikke vet enten du vågner i din seng eller i helvede?». Han advarte også Norges uomvendte med at «du vet at om du stupte død ned på gulvet nu, så stupte du rett i helvede!» 
«Svovelpredikantens» kompromissløse forkynnelse om Guds straffedom og livets to utganger skremte mange radiolyttere og utløste en bred og heftig debatt om muligheten for evig fortapelse og eksistensen av et helvete. Riksavisene reagerte, og i et innlegg i Aftenposten og Arbeiderbladet 31. januar tok Kristian Schjelderup, daværende biskop i Hamar, til motmæle med blant annet: «Og jeg er ikke i tvil om at den guddommelige kjærlighet og barmhjertighet er større enn den som er kommet til uttrykk i læren om evig pine i helvete. Kristi evangelium er kjærlighetens evangelium.» 
Debatten mellom den konservative Hallesby og liberale Schjelderup fortsatte ut i februar, mens organisasjoner og enkeltpersoner tok offentlig stilling til spørsmålet utover våren. Schjelderup spurte Kirke- og undervisningsdepartementet om han hadde stilt seg utenfor den evangelisk-lutherske bejennelsen til Den norske kirken. Departementet avgjorde i februar 1954 at han ikke hadde gjort det. Departementet hadde innhentet ekspertuttalelser fra biskoper, Menighetsfakultetet og Det teologiske fakultet og drøftet spørsmålet i lys av bekjennelsesplikt, statskirkeordningen og avgjørelsesmydnighet i teologiske spørsmål, men omgikk å ta stilling til om helvete eksisterte i objektiv forstand.
«Helvetesstriden» mellom fundamentalistiske og liberale bibelfortolkere innenfor kirken i Norge aktualiserte også spørsmålet om statskirkens stilling. Debatten medvirket dessuten til å fremme en moderne, sekulær humanisme i det norske samfunnet, blant annet ved opprettelsen av Human-Etisk Forbund i 1956.
Ole Hallesby etablerte seg gjennom «helvetesstriden» som en av de kraftigste og mest etterspurte, men også mest omstridte, predikantene og kristne talerne i Norge. Da han døde i 1961, stilnet «helvetesdebatten», men temaet har fra tid til annen dukket opp i norsk religionsdebatt siden.
Stor båtspinner

Utseende

En middelsstor (vingespenn 39 – 47 mm), grønn spinner, ligner på en stor vikler. Hodet, brystet og forvingene er klart grønne, bakkroppen og bakvingene silkeaktig hvite. Antennene er trådformede, rødlige ved roten og omtrent halvparten så lange som forvingene. Labialpalpene er røde og litt fremstrakte. Forvingene er trekantede med to parallelle, skrå, lyse tverrstriper. Begge vingepar har ganske korte, tette, hvite hårfrynser langs ytterkanten. Larven er gulgrønn med mørkere ryggstripe og gul sidestripe, mellom disse lyse skråstriper på hvert ledd. Den er tykkest på det andre kroppsleddet, som har en vorteaktig, gulkantet knøl, tilsmalnende bakover. Den har sparsomme, korte hår, hodet er grønt.

Levevis

Stor båtspinner finnes i varme edelløvskoger, hager og parker. Det bør helst være grove eiketrær, og denne arten holder seg mest i kronene av disse. Bestanden svinger kraftig fra år til år. De voksne spinnerne flyr om natten, mest frem til midnatt, fra slutten av juni til august. De kommer gjerne til lys. Larven lever bare på eik (Quercus spp.).

Utbredelse

Stor båtspinner finnes i Europa unntatt de nordligste delene, videre østover til Uralfjellene og Iran. I Norge finnes den langs Østlands- og Sørklandskysten vestover til Vest-Agder.
Kosaku Masuda

Karriere

Kosaku Masuda startet sin profesjonelle karriere i Verdy Kawasaki i 1998. Han har også spilt for Yokohama FC, Sun Miyazaki og FC Machida Zelvia.
Braidwood kjernekraftverk

Braidwood kjernekraftverk er et kjernekraftverk som produserer elektrisk kraft i Will County like sør for Chicago, i delstaten Illinois i det sentrale USA. Dets reaktorer ble godkjent for igangsetting i henholdsvis juli 1988 og oktober 1988. Installert maksimal effekt er 2 330MW. Årsproduksjonen i 2007 var på om lag 19,66 TWh elektrisk kraft.
Anlegget eies av  Exelon Corporation. Det har i alt to reaktorer som er i operativ drift, hver med maksimalt ca. 1 125 MW effekt. Nettoproduksjonen ved anlegget er normalt bare 2 242 MW, altså litt under den totale kapasiteten. Etter dagens konsesjoner skal reaktorenes produksjon opphøre i hnhv 2026 og 2027.
Brøndby Strand

Brøndby Strand er en bydel i Brøndby kommune på Sjælland med ca. 11 000 innbyggere. Bydelen består primært av en rekke høyhus og lavere boligblokker som er oppført i nærheten av Brøndby Strand stasjon i årene 1950–1980.
Området var opprinnelig et sommerhuskvarter hvor folk fra Københavns middelklasse reiste på ferie om sommeren.
Paroaria nigrogenis

Utbredelse

Arten forekommer i det nordøstlige Colombia, det nordlige Venezuela og på Trinidad).
Swingin' Departure

Swingin' Departure er et musikkalbum med Laila Dalseth og Per Borthen Swing Departure, utgitt i 1976.
Badjävlar

Musikk i filmen

Filmen har tilbakevendende sanginnslag med Finn Zetterholm og Bengt Sändh, blant annet sangen Sådan är kapitalismen.
Håndball under Asialekene 2014

Håndball under Asialekene 2014. Håndball var en av flere sporter under de 17. Asialekene som ble arrangert i Incheon i Sør-Korea. Håndballturneringene ble avviklet mellom 20. september og 2. oktober 2014. Det var en turnering for menn og en for damer. Fjorten herrelag og ni damelag deltok.
Haraldsplass Diakonale Stiftelse

Historie

Haraldsplass Diakonale Stiftelse begynte sin virksomhet i 1879. Først som stasjon under Diakonisseanstalten, idag Diakonissehuset Lovisenberg i Oslo. I 1906 etableres en kirurgisk klinikk i Bergen sentrum. I mai 1918 tar Haraldsplass Diakonale Stiftelse (den gang Bergen Diakonissehjem) imot sin første elev i sykepleie. Dette året regnes som stiftelsesåret fordi en nå vedtar å være en selvstendig organisasjon.
Den første forstanderinnen, Regine Waage, virket fra 1920-1931. Hun var en viktig bidragsyter til at institusjonen ble liggende der den ligger i dag, den 48 mål store tomten Mohns gård Haraldsplass. I 1940 sto sykehus med søsterhjem ferdig.
Søstersamfunnet med forstander og forstanderinne i spissen var selve bærebjelken i virksomheten. Etter hvert kom ulike profesjonsgrupper inn i sykehuset, og antall diakonisser gikk gradvis tilbake. I denne perioden ble skolen mer fristilt fra sykehuset og fikk blant annet sin egen rektor i 1970. Fra denne tiden overtok fylkeskommunen ansvaret for finansiering av sykehuset, og fra 2002 ble dette videreført av staten gjennom HF Helse Vest. I de senere årene har Haraldsplass Diakonale Stiftelse blitt et moderne, verdiforankret konsern.

Visjon

Stiftelsens visjon er at mennesker i møte med dets virksomheter skal oppleve «Kompetanse med hjertevarme». Visjonen bygger på Bibelens fortelling om den barmhjertige samaritan.
Katie Lee

Biografi

Lee vokste opp i Milton i Vest-Virginia. Hun studerte journalistikk og matvitenskap ved Miami University i Oxford i Ohio, hvorfra hun ble uteksaminert i 2003. I studietiden var hun medlem av Kappa Alpha Theta. Hun tilbrakte et semester i Firenze i Italia ved British Institute.
Lee møtte Billy Joel på takbaren på hotellet The Peninsula mens hun besøkte New York City for en helg. Etter å ha datet i et år, giftet hun og Joel seg i hans hjem i Oyster Bay på Long Island 2. oktober 2004. Alexa Ray Joel, Billy Joels datter fra hans ekteskap med Christie Brinkley, var Lees forlover.
Etter nesten fem års ekteskap, separerte Billy Joel og Katie Lee seg i juni 2009.

Karriere

Lee har jobbet i flere restauranter og gourmetmat- og vinforretninger. I 2003 bidro hun til å åpne Jeff og Eddy's Restaurant, hvor hun betjente restaurantens fiskeutsalg.
I juli 2005 skapte Lee matnettstedet OliveAndPeach.com sammen med partner Aleishall Girard. Nettstedet sluttet å oppdatere i september 2006.
I 2006 var hun programleder for den første sesongen av Top Chef på Bravo. Etter negative anmeldelser av henne ble hun erstattet av Padma Lakshmi. Hun kom senere tilbake som gjestedommer på Top Chef All Stars episode 2 i 2010.
Lees første kokebok, The Comfort Table, ble utgitt av Simon & Schuster. I oktober 2009 publiserte Simon & Schuster hennes andre kokebok, The Comfort Table: Recipes for Everyday Occasions.
I juni 2011 ga Lee ut sin første roman, Groundswell, om en kvinne som er rekonvalesent etter en skilsmisse og som finner den helbredende kraften i surfing.
Lee var mat- og livsstilsreporter for The Early Show og har vært med på Extra som spesialkorrespondent. I tillegg er hun medredaktør I magasinet Gotham, og hennes mat- og livsstilsspalte "Katie's Kitchen" utgis ukentlig i søstermagasinet Hamptons. Lee har også vært med i Paula's Party, Martha, Today, The Early Show, The Nate Berkus Show, Rachael Ray Show og Fox News. I 2007 var hun dommer på Iron Chef America.
Lee er medlem av Feeding America. Hun har tidligere sittet i rådet for Chefs for Humanity, en gruppe som yter humanitær bistand over hele verden. Hun har også jobbet frivillig for Les Dames d'Escoffier, en organisasjon som utdanner og støtter kvinner i det kulinariske yrket.
Lee har vært gjestedommer på Beat Bobby Flay en rekke ganger, blant annet 21. juli 2016 i en spesiell "Kvinnenes aften"- episode.
Lee er en av de faste programlederne på talkshowet The Kitchen på Food Network, og leder programmet Beach Bites med Katie Lee på Cooking Channel.
Industriell kjemi og bioteknologi

Industriell kjemi og bioteknologi er en 5-årig sivilingeniørutdanning som gir brede grunnleggende ferdigheter innenfor kjemi og andre naturfag. Utdanningen gir solid innsikt innen den spesialiseringen man velger og forståelse av de industrielle prosessene som brukes. Samtidig lærer man prosjektarbeid, kommunikasjon og informasjonssøking, og får kontakter som kan være nyttige resten av livet.

Læringsmål

De to første årene er studieplanen felles for alle studenter på sivilingeniørutdanning industriell kjemi og bioteknologi. Studiet gir alle studenter en grunnleggende innføring i kjemi, kjemisk prosessteknologi, matematikk, fysikk og informasjonsteknologi. I de tre siste årene velges spesialisering blant studieretningene: kjemisk prosessteknologi, kjemi, bioteknologi eller materialkjemi og energiteknologi.
Pincio

Pincio er en av Romas høyder. Pincio lå utenfor det antikke Romas bygrense og regnes ikke som en av de klassiske Romas sju høyder.